**VZGOJNI NAČRT**

**šolsko leto 2024/2025**

Maribor, oktober 2024

Ravnateljica Alenka Fingušt, prof.

**Vsebina**

[1 VSEBINA VZGOJNEGA NAČRTA 3](#_Toc130033678)

[2 CILJI IN VREDNOTE 3](#_Toc130033679)

[3 VZGOJNA NAČELA 3](#_Toc130033680)

[4 VZGOJNE DEJAVNOSTI 4](#_Toc130033681)

[5 SVETOVANJE IN SPORAZUMNO REŠEVANJE MEDSEBOJNIH PROBLEMOV IN SPOROV 5](#_Toc130033682)

[6 POHVALE, PRIZNANJA, NAGRADE 5](#_Toc130033683)

[7 VZGOJNI UKREPI 6](#_Toc130033684)

[8 PREDNOSTNE DEJAVNOSTI IN CILJI VZGOJNEGA NAČRTA 7](#_Toc130033685)

[9 MERILA ZA PODELJEVANJE PRIZNANJ IN NAGRAD 9](#_Toc130033686)

[10 PRILOGE 9](#_Toc130033687)

[Pravilnik podeljevanja priznanj za naj učence in naj oddelke 10](#_Toc130033688)

[Pravilnik OŠ borcev za severno mejo Maribor tekmovanja za najboljšega športnika/-co razreda in šole in najboljši športni oddelek šole 14](#_Toc130033689)

[Pravilnik in merila za podeljevanje Prešernove in Mini Prešernove listine 19](#_Toc130033690)

# VSEBINA VZGOJNEGA NAČRTA

Vzgojni načrt Osnovne šole borcev za severno mejo Maribor temelji na ciljih in vrednotah 2. člena Zakona o osnovni šoli.

Vzgojni načrt opredeljuje cilje in vrednote šole, vzgojna načela ter predvideva preventivne vzgojne dejavnosti. Z vzgojnim načrtom je opredeljena postopnost reševanja problemov, konfliktov in sporov na vseh ravneh. Prav tako so v načrtu opredeljene pohvale, nagrade in priznanja za izstopajoče dosežke učencev, načrt pa določa tudi vzgojne ukrepe v primeru kršitev vrednot in/ali pravil šolskega reda. V vzgojnem načrtu so izpostavljeni prednostni cilji uresničevanja vzgojnega načrta.

# CILJI IN VREDNOTE

Delavci šole, starši in učenci menimo, da je potrebno v naslednjih letih posebno pozornost nameniti uresničevanju naslednjih ciljev in vrednot:

* kakovostna izobrazba,
* kakovostni odnosi,
* osebnostni razvoj učencev.

Vzgojno delovanje v šolskem letu 2024/2025 bo namenjeno medvrstniškim odnosom ter učenju sprejemanja odgovornosti hkrati s krepitvijo načel osebne odličnosti, ki jih razvijamo z internim projektom Zrna zorenja. Tem ciljem se bomo posvečali preko vzgojnih ter preventivnih dejavnosti, ki bodo potekale vse šolsko leto ter zajemale učence šole, učitelje ter starše. Vsebinski sklopi bodo zajemali vrednote, opredeljene v internem projektu; preventivne dejavnosti navedenega področja, razvoj kompetenc v skladu s trajajočimi razvojnimi nalogami ter ciljno naravnane razredne ure.

# VZGOJNA NAČELA

Pri vzgojnem delu bomo upoštevali naslednja načela:

* načelo vzajemnega spoštovanja,
* načelo sodelovanja s starši,
* načelo združevanja pravic, odgovornosti in pravil,
* načelo spodbujanja samonadzora in samodiscipline,
* usklajenost vzgojnih dejavnikov: jasna pravila, poenotenje ravnanj zaposlenih, usklajevanje vzgoje v šoli in doma,
* doslednost in nepopustljivost pri preprečevanju motenja pouka, pojavih psihičnega, verbalnega in fizičnega nasilja in drugih kršitvah pravil šolskega reda. Delavci šole rešujejo probleme takoj in na licu mesta.

# VZGOJNE DEJAVNOSTI

Osnovni cilj pri oblikovanju in izvajanju proaktivnih vzgojnih dejavnosti je oblikovanje okolja, v katerem učenci uspešno zadovoljujejo temeljne telesne, duševne, socialne in duhovne potrebe, razvijajo samostojnost in pozitivno samopodobo ter pridobijo čut za odgovornost. Pri tem je osrednji cilj oblikovanje varne, skrbne, urejene, inkluzivne in v uspešnost naravnane učeče se skupnosti.

Razvijali bomo naslednje proaktivne in preventivne vzgojne dejavnosti:

* individualizirano, samostojno in sodelovalno učenje ter sprotno spremljanje razvoja učencev;
* oblikovanje oddelčnih in šolskih dogovorov o temeljnih vrednotah skupnega življenja in načinih ravnanja, oblikovanje in dograjevanje pravil šolskega reda;
* sistematično načrtovanje in izvajanje razrednih ur, pogovorovi z učenci;
* organiziranje vrstniške pomoči (tutorstvo, vrstniška mediacija) in medgeneracijskega sožitja (simbioza gibanja, sodelovanje z domom upokojencev);
* navajanje na procese samovrednotenja, samokontrole ter spodbujanje zavedanja svobode in odgovornosti za posledice lastnega vedenja;
* načrtno, sistematično in redno vključevanje staršev v življenje in delo šole, organiziranje predavanj, delavnic ter hkrati spodbujanje staršev k vzgoji za krepitev samostojnosti otrok (črta odgovornosti …);
* načrtno in sistematično izvajanje preventivnih dejavnosti za preprečevanja nasilništva, (zasvojenosti, spolnih zlorab in drugih odklonskih pojavov – razredne ure, osebni pogovori, dnevi dejavnosti, projekti, …);
* organiziranje in izvajanje ustreznega nadzora za preprečevanje razgrajaškega vedenja in povzročanje škod na šolski opremi;
* odzivnost in pravočasnost pri reševanju problemov.

# SVETOVANJE IN SPORAZUMNO REŠEVANJE MEDSEBOJNIH PROBLEMOV IN SPOROV

## Osebni svetovalni pogovor

Osebni svetovalni pogovoriučiteljev, svetovalnih ali drugih delavcev z učenci, še posebej tistimi, ki imajo probleme oz. težave, so izjemno pomembni. So najboljša pot za graditev medsebojnega zaupanja, ki je plodno okolje uspešnega svetovanja. V pogovoru svetovalec učencu pomaga uvideti njegove potrebe in motive ravnanj ter povezanost ravnanj z njihovimi posledicami. Pomaga mu torej pri presojanju lastnega vedenja z vidika učinkovitosti zadovoljevanja potreb in doseganja ciljev, pri ugotavljanju pozitivnih in negativnih posledic njegovih ravnanj zanj in za druge ter pri upoštevanju pravic drugih. Svetovalec ponudi učencu pomoč pri iskanju uspešnih in etično sprejemljivih vedenj, s katerimi bo lahko uspešno zadovoljil svoje potrebe in interese, ter pri načrtovanju potrebnih sprememb. Sestavni del svetovalnega pogovora je lahko medsebojni dogovor o prihodnjem ravnanju ali ustrezen načrt učenca.

Pri reševanju problemov in sporov je pomembno ustvarjanje kulture, v kateri se problemi in spori uporabljajo za krepitev praks sporazumevanja in iskanja kompromisov, kulture medsebojnega poslušanja in sporazumevanja.

## Šolska mediacija in restitucija

Probleme**,** povezane s povzročenimi škodami, bomo reševali skladno z načeli restitucije in mediacije. Učitelj bo v primeru, da učenec zavrača možnosti, ki jih ponujata mediacija in restitucija, odločil o posledicah kršitev v skladu s pravili šolskega reda.

# POHVALE, PRIZNANJA, NAGRADE

Šola bo za posebne in izjemne dosežke učencev podeljevala različne pohvale, priznanja in nagrade za različna področja šolskega dela. To so:

* Prešernova listina za delo in izjemne dosežke na različnih področjih;
* pohvale za dosežen uspeh na tekmovanjih v znanju;
* priznanja za večletni odlični učni uspeh;
* priznanja za osemletno branje za bralno značko;
* priznanje za naj športnika in naj športnico oddelkov in naj športnika ter naj športnico šole;
* druga priznanja in pohvale, npr. sodelovanje pri pevskem zboru, športu, delu v oddelčnih skupnostih (slednje se združi v enem priznanju);
* pohvalo za učno ter vedenjsko najuspešnejši oddelek, naj učenca oddelka, naj učenca generacije in naj kulturnika šole, ki se podeljuje v skladu s pravilniki v prilogi.

Dosežki učencev bodo sproti javno objavljeni znotraj šole s pomočjo oglasnih desk, v elektronskih občilih šole in s pohvalo na končni prireditvi.

# VZGOJNI UKREPI

Vzgojni ukrepi obsegajo posledice težjih ali ponavljajočih se kršitev vrednot in pravil šolskega reda in so načini reševanja problemov, ki se s tem pojavijo. Uporabljajo se po načelu postopnosti in sorazmernosti, in sicer:

* če trenutna situacija narekuje naglo ukrepanje (nevarnost, posredovanje v pretepu, zaščita imovine ipd.),
* če učenci zavračajo sodelovanje pri reševanju problemov in so bile predhodno izvedene druge vzgojne dejavnosti (svetovanje, pogovor s samopresojo, restitucija, mediacija itd.),
* kadar učenci niso pripravljeni upoštevati potreb in pravic drugih ali ponavljajo kršitve šolskih pravil in dogovorov.

Vzgojni ukrepi so:

* zadržanje na razgovoru v zvezi z reševanjem problemov po pouku s soglasjem in vednostjo staršev;
* kadar učenec onemogoča učenje drugih učencev ali ogroža varnost sebe in/ali drugih, se zanj lahko organizira učenje in delo izven učne skupine oz. razreda. Učitelj, ki je uporabil ta ukrep, preveri delo učenca in se z njim pogovori o vzrokih težav, razrednik pa o tem obvesti starše;
* v ponavljajočih se primerih onemogočanja dela v razredu in že izčrpanih predhodnih ukrepih (gl. alinejo zgoraj), razrednik pokliče starše učenca, da slednjega odpeljejo domov,
* povečan nadzor nad učencem v času, ko je v šoli, a ni pri pouku ali pri organiziranih oblikah vzgojno-izobraževalnega dela, ki se izvajajo izven šolskega prostora oziroma organizacija nadomestne ustrezne dejavnosti v šoli;
* začasno mirovanje nekaterih pravic, ki so povezane s pridobljenimi statusi učencev ali v povezavi z nadstandardnimi storitvami šole. V tem času se za učenca organizirajo druge oblike dela.

Vzgojni ukrepi so skupaj z opisi kršitev priloga Šolskih pravil OŠ borcev za severno mejo.

O uporabi vzgojnega ukrepa šola obvesti starše učenca. Skupaj z učencem se njimi pogovori o kršitvi pravil, posledicah in možnih načinih reševanja težav.

# PREDNOSTNE DEJAVNOSTI IN CILJI VZGOJNEGA NAČRTA

| **Dejavnost**  **za obdobje 2024/2025** | **Cilji** | **Nosilci** |
| --- | --- | --- |
| Učenci napredujejo v prečnih veščinah  (kritično mišljenje, reševanje problemov, odločanje, delo z viri, uporaba IKT …) | Učenci razumejo taksonomijo ciljev, poznajo značilnosti kritičnega mišljenja in se urijo v njem, uporabljajo IKT | Vsi učitelji |
| Zagotavljanje varnega in spodbudnega učnega okolja | Učenci se v šoli počutijo varno in sprejeto. | Vsi zaposleni na šoli |
| Formativno spremljanje v podporo vsakemu učencu | Kakovostno in trajno znanje, večja aktivnost učencev. | Ravnateljica in vsi strokovni delavci šole |
| Spremljanje pravil šolskega reda | Demokratičnost procesa, jasna pravila in posledice, enotnost in doslednost. | Aktiv razrednikov, šolska svetovalna služba in vsi strokovni delavci šole |
| Sodelovanje s starši | Vzajemno sodelovanje, večja enotnost vzgoje, medsebojna podpora, manj vzgojnih težav. | Aktiv razrednikov, šolska svetovalna služba in vsi strokovni delavci šole |
| Zrna zorenja, mediacija, pozitivna disciplina, | Povečati stopnjo zavedanja izbir, svobode in odgovornosti ter posledice lastnih vedenj. | Natalija Augustinovič in aktiv za razredne ure |
| Spremljanje učencev in  oddelkov ter podeljevanje nagrad in pohval | Dvig motivacije učencev, promocija pozitivnih vedenj, upad problemov. | Alenka Frangeš in razredniki ter učitelji |
| Naj oddelek  Naj učenec oddelka  Naj učenec generacije | Tim za razredne ure in ostali učitelji |
| Naj športnik, športnica | Boštjan Kamenšek |
| Prešernova listina | Mateja Barbarič in razredniki |
| Tematska predavanja za starše in učence | Opolnomočanje in večanje kompetentnosti. | Nadja Štumberger |
| EKO šola, urejanje vrta, varčevanje, gibanje, kinestetične mize v razredih | Spodbujanje zdravega načina življenja in skrb za okolje. | Koordinator Ekošole, vsi učitelji |
| Rekreativni odmor | Učenci so vsakodnevno gibalno aktivni in sprejmejo gibanje kot zdravo rutino. | Vsi strokovni delavci šole |
| Mediacija | Spoštovanje sebe in drugih, razvijanje odgovornosti, razvijanje socialnih spretnosti ter izboljšanje šolske klime. | Šolski in vrstniški mediatorji |
| Kultura prehranjevanja ter odnosa do hrane | Razvijanje kulture prehranjevanja. | Vsi delavci šole |
| Aktivno učenje in vseživljenjska znanja | Znanje v širšem pomenu besede je vrednota (delo v skupini, komunikacija, etične vrednote). | Vsi strokovni delavci šole |
| Šolska klima in vključenost v razred | Učenci se v šoli počutijo sprejete in varne. | Vsi strokovni delavci šole |
| Preprečevanje razgrajaškega vedenja in povzročanje škode na šolski opremi | Učenci oblikujejo in razvijajo odgovornost do tuje in svoje lastnine. | Vsi delavci šole |
| Uresničevanje prednostnih nalog posamezne razvojne naloge (CREVIZ, Vključujoča šola, vključujoč fizični prostor, Varno in spodbudno učno okolje, Krepitev vloge razrednika in oddelčnega učiteljskega zbora) | Razvijanje vrednot strpnosti, spoštovanja, varnega okolja, etike. | Timi razvojnih nalog in ostali strokovni delavci. |

# MERILA ZA PODELJEVANJE PRIZNANJ IN NAGRAD

## Naj učenec in naj oddelek

Podeljevanje priznanj in nagrad za naj učence in naj oddelke natančneje opredeljuje in določa Pravilnik podeljevanja priznanj za naj učence in naj oddelke, ki je priloga tega načrta.

## Prešernova listina

Podeljevanje Prešernove listine in Mini Prešernove listine natančneje opredeljuje in določa Pravilnik in merila za podeljevanje Prešernove in Mini Prešernove listine, ki je priloga tega načrta.

## Športnik oziroma športnica šole in naj športni oddelek šole

Podeljevanje Priznanj in nagrad za naj učence in naj oddelke natančneje opredeljuje in določa Pravilnik podeljevanja priznanj za naj učence in naj oddelke, ki je priloga tega načrta.

# PRILOGE

* Pravilnik podeljevanja priznanj za naj učence in naj oddelke
* Pravilnik OŠ borcev za severno mejo Maribor tekmovanja za najboljšega športnika-co razreda in šole in najboljši športni oddelek šole
* Pravilnik in merila za podeljevanje Prešernove in Mini Prešernove listine



**PRAVILNIK PODELJEVANJA PRIZNANJ ZA NAJ UČENCE IN NAJ ODDELKE**

Maribor, oktober 2024

Ravnateljica Alenka Fingušt, prof.

**Vsebina**

[1. člen](#_Toc130045837) [(izbira naj učenca oddelka) 3](#_Toc130045838)

[1. (a) člen](#_Toc130045839) [(kriteriji za izbiro) 3](#_Toc130045840)

[1. (b) člen](#_Toc130045841) [(nagrada) 3](#_Toc130045842)

[2. člen](#_Toc130045843) [(izbira naj učenca ali učenke generacije) 3](#_Toc130045844)

[2. (a) člen](#_Toc130045845) [(kriteriji za izbiro) 4](#_Toc130045846)

[2. (b) člen](#_Toc130045847) [(nagrada) 4](#_Toc130045848)

[3. člen](#_Toc130045849) [(izbira naj oddelka) 4](#_Toc130045850)

[3. (a) člen](#_Toc130045851) [(kriteriji za izbiro) 4](#_Toc130045852)

[3. (b) člen](#_Toc130045853) [(nagrada) 4](#_Toc130045854)

[4. člen](#_Toc130045855) [(izbira naj kulturnika šole) 5](#_Toc130045856)

[4. (a) člen](#_Toc130045857) [(kriteriji za izbiro) 5](#_Toc130045858)

[4. (b) člen](#_Toc130045859) [(nagrada) 5](#_Toc130045860)

Na Osnovni šoli borcev za severno mejo podeljujemo ob zaključku šolskega leta priznanja za naj učenca oddelka, naj oddelek šole ter naj učenca generacije.

### 

(izbira naj učenca oddelka)

Naj učenca oddelka izberejo učenci ob pomoči ter vodenju učitelja. Izbira se v vseh oddelkih od 1. do 9. razreda. Izbor poteka enkrat letno in sicer ob zaključku šolskega leta. Izbrani naj učenec oziroma učenka se lahko ponovita. Naj učenca oddelka potrdi učiteljski zbor.

#### 

(kriteriji za izbiro)

Kriteriji za izbiro so:

* sodelovanje pri pouku,
* vložen trud v šolsko delo ter dober učni uspeh,
* pripravljenost za sodelovanje v neobveznih dejavnostih,
* pomoč sošolcem,
* prispevanje k pozitivni razredni klimi,
* spoštljiv odnos do vseh zaposlenih na šoli in
* osebni napredek.

#### 

(nagrada)

Nagrada za naj učenca oddelka je pohvala ter knjižna nagrada.

### 

(izbira naj učenca ali učenke generacije)

Nagrada se podeli izjemnim učencem devetošolcem, ki so z svojim delom ter uspehom izstopali med sošolci. Je najvišja nagrada, ki jo podeljujemo. Kandidate predlagajo razredniki, potrdi jih učiteljski zbor. V izjemnih razmerah je lahko izbranih več naj učencev generacije ali tudi nihče.

#### 

(kriteriji za izbiro)

Kriteriji za izbiro so:

* sodelovanje pri pouku,
* vložen trud v šolsko delo ter odličen učni uspeh,
* pripravljenost za sodelovanje v neobveznih dejavnostih,
* sodelovanje na tekmovanjih,
* sodelovanje na šolskih prireditvah,
* zastopanje šole izven šolskega prostora,
* pomoč sošolcem,
* prispevanje k pozitivni razredni klimi ter
* spoštljiv odnos do vseh zaposlenih na šoli.

#### 

(nagrada)

Nagrada za naj učenca generacije je pohvala ter knjižna nagrada.

### 

(izbira naj oddelka)

Med učenci od 6. do 9. razreda izberemo naj oddelek šole. Izberemo ga s pomočjo glasovanja. Glasujejo vsi učitelji, ki poučujejo razred. Z oceno 1 ocenijo razred, ki po njihovem mnenju zaseda najvišje mesto, z oceno 2 drugo uvrščenega ter z oceno 3 tretje uvrščenega.

#### 

(kriteriji za izbiro)

Kriteriji za izbiro so:

* upoštevanje šolskih pravil,
* sodelovanje pri pouku,
* dobri medsebojni odnosi,
* spoštljiv odnos do vseh zaposlenih v šoli.

#### 

(nagrada)

Nagrada za naj oddelek je pohvala.

### 

(izbira naj kulturnika šole)

Med učenci od 1. do 9. razreda izberemo učenca ali učenko, ki si zasluži naziv naj kulturnik oziroma kulturnica šole. Učence predlagajo razredniki ali drugi učitelji, učenca izberejo in potrdijo učitelji.

Prešernova listina in naziv naj kulturnika šole se med seboj izključujeta.

#### 

(kriteriji za izbiro)

Kriteriji za izbiro so:

* kulturni dosežki,
* sodelovanje na kulturnih prireditvah,
* pozitiven odnos do šolskega dela ter
* spoštljiv odnos do vseh zaposlenih na šoli.

#### 

(nagrada)

Nagrada za naj kulturnika je pohvala ter knjižna nagrada.



**PRAVILNIK OŠ BORCEV ZA SEVERNO MEJO MARIBOR TEKMOVANJA ZA NAJBOLJŠEGA ŠPORTNIKA/-CO RAZREDA IN ŠOLE IN NAJBOLJŠI ŠPORTNI ODDELEK ŠOLE**

Maribor, oktober 2024

Ravnateljica Alenka Fingušt, prof.

**Vsebina**

[1. člen](#_Toc130047496) [(pravica do sodelovanja) 3](#_Toc130047497)

[2. člen](#_Toc130047498) [(merila za priznanja) 3](#_Toc130047499)

[3. člen](#_Toc130047500) [(točkovanje za naj športnika/športnico šole) 3](#_Toc130047501)

[4. člen](#_Toc130047502) [(druge dejavnosti, ki se točkujejo) 5](#_Toc130047503)

[5. člen](#_Toc130047504) [(kazenske točke) 5](#_Toc130047505)

[6. člen](#_Toc130047506) [(izguba pravice do sodelovanja) 6](#_Toc130047507)

[7. člen](#_Toc130047508) [(nagrada) 6](#_Toc130047509)

[8. člen](#_Toc130047510) [(končne določbe) 6](#_Toc130047511)

### 

(pravica do sodelovanja)

V tekmovanju za najboljšega športnika/športnice razreda in šole kot tudi v tekmovanju za najboljši športni oddelek tekmujejo vsi oddelki OŠ borcev za severno mejo Maribor od 6. do 9. razreda.

### 

(merila za priznanja)

Učenec / učenka lahko postane naj športnik / športnica razreda in šole, če:

* je član športnih ekip naše šole (atletskih, nogometnih, rokometnih, odbojkarskih, rokometnih, smučarskih,…);
* se udeležuje športnih tekmovanj za našo šolo na različnih nivojih tekmovanj: občinskih, področnih, državnih;
* doseže na športnih tekmovanjih vidnejši rezultat za našo šolo;
* se vede športno na tekmovanjih in s tem prispeva k ugledu naše šole;
* se trudi doseči čim boljši rezultat na športnih tekmovanjih za našo šolo;
* s svojimi rezultati in vzornim vedenjem prispeva k ugledu naše šole;
* se vedno udeleži športnih tekmovanj za našo šolo, če je izbran v šolsko ekipo, razen , če ima opravičljiv razlog in to pravočasno pove športnemu pedagogu;
* želi na lastno iniciativo sodelovati na šolskem tekmovanju za našo šolo;
* se vede primerno tudi izven športnih igrišč in je tako pozitiven vzor mlajšim učencem/učenkam;
* doseže najvišji seštevek točk po kriterijih o točkovanju športnih dosežkov;

Naj športni oddelek šole lahko postane oddelek, ki:

* zbere najvišji seštevek točk po kriterijih o točkovanju športnih dosežkov (za seštevek se uporabijo vse učenke in vsi učenci v oddelku)

### 

(točkovanje za naj športnika/športnico šole)

|  |  |  |  |
| --- | --- | --- | --- |
| INDIVIDUALNI ŠPORTI | | | |
| **DOSEŽENO MESTO** | **OBČINSKO** | **PODROČNO**  **+10** | **DRŽAVNO**  **+30** |
| **1.** | 70 | 80 | 100 |
| **2.** | 62 | 72 | 92 |
| **3.** | 54 | 64 | 84 |
| **4.** | 46 | 56 | 76 |
| **5.** | 38 | 48 | 68 |
| **6.** | 30 | 40 | 60 |
| **UDELEŽBA** | 5 | 15 | 35 |

|  |  |  |  |  |  |
| --- | --- | --- | --- | --- | --- |
| EKIPNI ŠPORTI | | | | | |
| **DOSEŽENO MESTO** | **OBČINSKO** | **PODROČNO** | **¼ FINALE**  **DRŽAVNO** | **½ FINALE DRŽAVNO** | **FINALE DRŽAVNO** |
| **1.** | 50 | 60 | 65 | 70 | 80 |
| **2.** | 42 | 52 | 57 | 62 | 72 |
| **3.** | 34 | 44 | 49 | 54 | 64 |
| **4.** | 26 | 36 | 41 | 46 | 56 |
| **5.** | 18 | 28 | 33 | 38 | 48 |
| **6.** | 10 | 20 | 25 | 30 | 40 |
| **UDELEŽBA** | 5 | 15 | 20 | 25 | 35 |

### 

(druge dejavnosti, ki se točkujejo)

Učenec dobi točke tudi za druge dejavnosti:

* 5 točk za aktivno sodelovanje na vseh športnih dnevih;
* 5 točk za redno obiskovanje področja gibanja znotraj RaP-a;
* 50 točk, za uvrstitev do 6. mesta na državnem, prvenstvu v kateremkoli športu izven šole;
* 100 točk, za uvrstitev do 6. mesta na mednarodnem tekmovanju v kateremkoli športu izven šole.

Oddelek lahko dobi 20 točk v primeru, če vsem učencem v razredu uspe v obdobju treh mesecev redno prinašati športno opremo in se športno obnašati pri urah športa.

Evidenco o tem vodi učitelj športa.

### 

(kazenske točke)

Učenec/učenka izgubi naslednje število točk takoj in nepreklicno, če:

* 20 točk, neopravičeno 3-krat ne prinese športne opreme, uporablja neprimerne izraze;
* 20 točk, copate za v telovadnico neopravičeno uporablja v druge namene, se nešportno vede pri urah ŠPO, športnih interesnih dejavnostih, športnih tekmovanjih, športnih dnevih in drugih športnih dejavnostih;
* 20 točk, goljufa pri pravilih, rezultatih, merjenjih in testiranjih;
* 20 točk, neopravičeno noče sodelovati na športnih tekmovanjih in predstavljati svojega razreda in šole;
* 20 točk, neopravičeno noče izvajati obveznih posameznih programov športne vzgoje in grozi drugim učencem, sošolcem in učiteljem.

### 

(izguba pravice do sodelovanja)

Učenec/učenka ne more biti naj športnik/športnica razreda in šole, če:

* v tekmovanju za športnika/športnico razreda in šole izgubi 100 točk,
* po pravilniku o pravicah in dolžnostih učencev dobi vzgojni ukrep.

### 

(nagrada)

Nagrada za naj športnika generacije je pohvala s simbolno nagrado.

O končnih rezultatih v tekmovanju za naj športnico/športnika in naj športni oddelek šole odloča celoten učiteljski zbor ob koncu šolskega leta na sestanku, ki je sklican v ta namen.

### 

(končne določbe)

Pravilnik se začne uporabljati po potrditvi na svetu staršev, Svetu zavoda in pedagoški konferenci in velja do preklica.



**PRAVILNIK IN MERILA ZA PODELJEVANJE PREŠERNOVE IN MINI PREŠERNOVE LISTINE**

Maribor, oktober 2024

Ravnateljica Alenka Fingušt, prof.

**Vsebina**

[1. člen](#_Toc130049999) [(pravna podlaga) 3](#_Toc130050000)

[2. člen](#_Toc130050001) [(merila za podeljevanje listine) 3](#_Toc130050002)

[3. člen](#_Toc130050003) [(opredelitev posebnih dosežkov) 3](#_Toc130050004)

[4. člen](#_Toc130050005) [(število in trajnost podeljenih listin) 4](#_Toc130050006)

[5. člen](#_Toc130050007) [(predlagatelji za podelitev Prešernove listine) 4](#_Toc130050008)

[6. člen](#_Toc130050009) [(vsebina pisnega predloga) 5](#_Toc130050010)

[7. člen](#_Toc130050011) [(komisija za podelitev listine) 5](#_Toc130050012)

[8. člen](#_Toc130050013) [(delovanje komisije) 5](#_Toc130050014)

[9. člen](#_Toc130050015) [(potrjevanje predlogov) 6](#_Toc130050016)

[10. člen](#_Toc130050017) [(pritožba) 6](#_Toc130050018)

[Priloga: vloga za podelitev Prešernove listine 6](#_Toc130050019)

### 

(pravna podlaga)

Osnovna šola borcev za severno mejo v skladu z Zakonom o osnovni šoli določa merila za podeljevanje listine ter postopek in organe, pristojne za podeljevanje Prešernove listine učencem od 6. do 9. razreda naše šole ter Mini Prešernove listine učencem od 1. do 5. razreda naše šole.

### 

(merila za podeljevanje listine)

Listina se podeljuje učencem Osnovne šole borcev za severno mejo za posebne dosežke na:

* družboslovnem področju,
* naravoslovnem področju,
* jezikoslovnem področju,
* umetniških področjih (glasbeno, likovno, plesno).

### 

(opredelitev posebnih dosežkov)

Kot posebni dosežki se štejejo naslednja priznanja:

* zlata in srebrna priznanja na tekmovanjih znanja,
* avtorstvo in soavtorstvo pri raziskovalnih nalogah,
* dosežki na kulturnem in umetniškem področju,
* aktiven prispevek k prepoznavnosti šole v lokalnem/širšem okolju.

Prav tako se upošteva aktivnost pri naslednjih dejavnostih:

* aktivno sodelovanje z izkazanimi dosežki pri različnih projektih,
* aktivno delo v šolskem parlamentu,
* aktivno delo na kulturnem, umetniškem in naravoslovnem področju.

### 

(število in trajnost podeljenih listin)

Šola podeli vsako leto do tri Prešernove listine, in sicer izbranim učencem ali skupini učencev od 6. do 9. razreda za izjemne dosežke in do tri Mini Prešernove listine izbranim učencem ali skupini učencev od 1. do 5. razreda za izjemne dosežke. Izjemoma se ob velikem številu predlaganih učencev lahko izbere učenca/učenko več.

Prejem Mini Prešernove listine ne vpliva na morebitno kasnejšo podelitev Prešernove listine učencu/učenki v II. ali III. vzgojno-izobraževalnem obdobju.

Listina in knjižna nagrada se podelita vsako leto ob kulturnem prazniku, 8. februarja, in sicer za minulo koledarsko leto (od 1. 1. do 31. 12.).

V kolikor učenec stori hujšo kršitev šolskega reda, ne more kandidirati za Prešernovo listino in Mini Prešernovo listino.

V primeru, da v določenem šolskem letu ni učenca, ki bi s svojimi dosežki in delovanjem ustrezal kriterijem za podelitev Prešernove listine, se slednja ne podeli.

Prešernove listine so dokument trajne vrednosti.

### 

(predlagatelji za podelitev Prešernove listine)

Predlagatelji za podelitev listine so lahko:

* strokovni delavci šole,
* vodje dejavnosti.

### 

(vsebina pisnega predloga)

Listina se podeljuje na podlagi pisnih predlogov na za to predpisanem obrazcu, ki je priloga tega pravilnika.

Predlog mora vsebovati naslednje elemente:

* podatke o kandidatu za prejemnika listine,
* opis dosežkov,
* dokazila o dosežkih (fotokopije),
* podatke o predlagatelju.

Predlagatelj mora za podelitev listine predlagati kandidata do 15. 1. v tekočem koledarskem letu in jo odda v tajništvu šole.

### 

(komisija za podelitev listine)

Komisija za podelitev listine ima 5 članov:

* 1 predstavnik družboslovno-jezikoslovnega področja,
* 1 predstavnik naravoslovnega področja,
* 2 predstavnika umetniškega področja (likovno in glasbeno),
* 1 predstavnik razredne stopnje.

Komisijo se predlaga in imenuje na pedagoškem sestanku vseh strokovnih delavcev. Člani komisije imajo mandat 3 leta.

### 

(delovanje komisije)

Komisija preuči predloge in po potrebi zahteva od predlagatelja dodatne podatke in pojasnila ter izoblikuje predlog nagrajencev. Komisija odloča na sestanku z večino glasov vseh svojih članov, o sestankih vodi zapisnike, v katerih morajo biti navedeni vsi predlogi za podelitev listine ter sklep o podelitvi listine z utemeljitvijo. Zapisniki se hranijo trajno.

### 

(potrjevanje predlogov)

Predlog komisije dokončno potrdi učiteljski zbor s prisotno večino na pedagoškem sestanku.

### 

(pritožba)

Na sklep o kandidatih za prejem listine se lahko v osmih dneh po potrditvi na pedagoškem sestanku pritožijo mentorji oziroma vodje dejavnosti. Komisija v roku treh dni ponovno preuči vloge in poda sklep, ki je dokončen.

# Priloga: vloga za podelitev Prešernove listine

**VLOGA ZA PODELITEV PREŠERNOVE LISTINE**

**Podatki o predlagatelju za podelitev Prešernove listine**

|  |  |
| --- | --- |
| Ime in priimek predlagatelja |  |
| Delovno mesto |  |

**Podatki o kandidatu za prejemnika listine**

|  |  |
| --- | --- |
| Ime in priimek kandidata |  |
| Datum rojstva |  |
| Šol. leto |  |

**Utemeljitev z opisi dosežkov:**

**­**

|  |
| --- |
|  |
|  |
|  |
|  |
|  |
|  |
|  |

Kraj in datum: Podpis predlagatelja listine:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Žig šole**